Du kan trygt bruke Assistert Selvhjelp. Vi lagrer ikke opplysninger som kan identifisere en person som bruker mestringsverktøyene. Innlogging foregår med en unik og tilfeldig kode bestående av tall og bokstaver, og du blir aldri bedt om å gjøre oppgaver som kan føre til registrering av personopplysninger. Du er anonym så lenge ingen kan koble koden til personopplysninger om deg, men vær oppmerksom på følgende: Ved privatkjøp via nettsiden vil du være helt anonym hvis du ikke har behov for kvittering. Hvis du har fått koden av en virksomhet/helsetjeneste kan de ha rutiner for å lagre koden i sine systemer for å gi deg best mulig oppfølging. Det vil være strenge lover som regulerer tilgang til disse systemene (som feks kan være en pasientjournal). Så lenge kobling til personopplysninger er mulig vil likevel det som er lagret hos Assistert Selvhjelp regnes som “pseudonyme personopplysninger”, fordi fagpersonene er avhengig av annen beskyttet informasjon for å finne ut hvem som bruker koden. Hvis du ikke gir virksomheten tilgang til det du registerer ved første innlogging og endrer koden vil du være anonym. Du kan også anonymiseres senere, feks når oppfølging er avsluttet. Les mer om personvern